`

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_ ލޯކަލް އޮތޯރިޓީ ކޮމްޕެނީ ލިމިޓަޑް** **އަސާސީ ޤަވާޢިދު** |
| ނަން |  | ކުންފުނީގެ ނަމަކީ، "\_\_\_\_\_ލޯކަލް އޮތޯރިޓީ ކޮމްޕެނީ ލިމިޓަޑް" އެވެ. ކުރުކޮށް ބޭނުންކުރާނެ ވިޔަފާރި ނަމަކީ، "\_\_\_" އެވެ.  |
| ރަޖިސްޓްރީކޮށްފައިވާ އެޑްރެސް |  | ކުންފުނީގެ ރަޖިސްޓްރީ ކުރެވިފައިވާ އޮފީހުގެ އެޑްރެހަކީ، \_\_\_\_ ދިވެހިރާއްޖެއެވެ. |
| ސަރވިސް އެޑްރެސް |  | ކުންފުނީގެ ސަރވިސް އެޑްރެހަކީ، \_\_\_\_ ދިވެހިރާއްޖެއެވެ.  |
| ކުންފުނީގެ ހުއްދަކުރެވިފައިވާ ރައުސްމާލު |  | ކުންފުނީގެ ހުއްދަ ކުރެވިފައިވާ ރައުސްމާލަކީ، \_\_\_ ރުފިޔާގެ \_\_\_\_\_ ހިއްސާގެ މައްޗަށް ބަހާލެވިފައިވާ \_\_\_\_\_\_\_ ރުފިޔާއެވެ. |
| ކުންފުނި އުފެދުމާއިއެކު އަގު އަދާކުރުމަށް ކަނޑައަޅާފައިވާ ރައުސްމާލު |  | ކުންފުނި އުފެދުމާއިއެކު، އަގުއަދާކުރުމަށް ކަނޑައަޅާފައިވާ ރައުސްމާލަކީ، \_\_\_ ރުފިޔާގެ \_\_\_\_\_ ހިއްސާގެ މައްޗަށް ބަހާލެވިފައިވާ \_\_\_\_\_\_\_ ރުފިޔާއެވެ. |
| ވިޔަފާރި ޙަރަކާތްތައް |  | ކުންފުނި އުފައްދާފައިވަނީ، ގަވާއިދު ނަންބަރު 49-R/2021 )ކައުންސިލްތަކުން ލޯކަލް އޮތޯރިޓީ ކުންފުނި އުފެއްދުމާއި، އަމިއްލަ ފަރާތްތަކާއެކު ވިޔަފާރިކުރުމާބެހޭ ގަވާއިދު( ގެ ދަށުން ހުއްދަ ހޯދާފައިވާ، އަންނަނިވި ވިޔަފާރި ޙަރަކާތްތައް ހިންގުމަށެވެ.  |
|  |  | (ހ) | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | (ށ) | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | (ނ) | \_\_\_\_\_\_\_\_\_\_\_\_\_\_\_\_\_\_\_\_\_\_ |
| ޑިރެކްޓަރުންގެ ޝަރުތުތައް |  | ޑިރެކްޓަރުންގެ ބޯޑުގެ މެންބަރުންގެ ކިބައިގައި، ގަވާއިދު ނަންބަރު 49-R/2021 (ކައުންސިލްތަކުން ލޯކަލް އޮތޯރިޓީ ކުންފުނި އުފެއްދުމާއި، އަމިއްލަ ފަރާތްތަކާއެކު ވިޔަފާރިކުރުމާބެހޭ ގަވާއިދު) އަށް 1 ވަނަ އިޞްލާޙު ގެނައުމުގެ ގަވާއިދު ގެ 7-3 ވަނަ މާއްދާގެ ދަށުން ރެޖިސްޓްރާރ އޮފް ކޮމްޕެނީޒް ކަނޑައަޅާފައިވާ ޑިރެކްޓަރުންގެ ޝަރުތުތައް ފުރިހަމަވާންވާނެއެވެ.  |
| ޗެއަރމަން |  | ކުންފުނީގެ ޑިރެކްޓަރުންގެ ބޯޑަށް އައްޔަނުކުރެވޭ މެންބަރުންގެ ތެރެއިން، މެނޭޖިންގ ޑިރެކްޓަރު އަދި ކައުންސިލް ޑިރެކްޓަރު ފިޔަވައި، އައްޔަނުކުރެވޭ ޑިރެކްޓަރުންގެ ތެރެއިން، ކޮންމެވެސް އެއް ފަރާތަކީ، ކުންފުނީގެ ޑިރެކްޓަރުންގެ ބޯޑުގެ ޗެއަރމަން ނުވަތަ ޗެއަރޕަރސަންގެ ގޮތުގައި ކަނޑައަޅަންވާނެއެވެ.  |
| މެނޭޖިންގ ޑިރެކްޓަރު |  | ކުންފުނި ދުވަހުން ދުވަހަށް ހިންގުމުގެ އެންމެހާ މަސްޢޫލިއްޔަތު އަދާކުރަމަށް، މެނޭޖިންގ ޑިރެކްޓަރަކު އައްޔަނުކުރަންވާނެއެވެ.  |
| ޑިރެކްޓަރުންގެ ބޯޑު |  | ކުންފުނި އުފެދުމާއިއެކު، ޑިރެކްޓަރުންގެ ބޯޑަށް އައްޔަންކުރަން އެދޭ ފަރާތްތައް ހުށަހަޅާނީ، ކައުންސިލުގެ ޤަރާރަކުންނެވެ.  |
| ޙިއްޞާ އެކަށައެޅުމާއި އަގު އަދާކުރުން |  | ކުންފުނި ރަޖިސްޓަރީކުރާއިރު، ޙިއްޞާ އެކަށައަޅާ ފަރާތްތަކުން، ޙިއްޞާގެ އަގު އަދާކުރުމުގައި، މިނިސްޓްރީ އޮފް ފިނޭންސްގެ ހުއްދައާއިއެކު، ފައިސާ ނުވަތަ އެހެން މުޤާބިލެއް ބޭނުންކުރެވިދާނެއެވެ.  |
| ދަރަންޏަށް ޒިންމާވުން |  | ކުންފުންޏަކީ، ވަކި ޤާނޫނީ ޙައިޞިއްޔަތެއް ލިބިފައިވާ ޝަޚްޞެކެވެ. ކުންފުނީގެ ދަރަނިތަކާއި، މާލީ ވާޖިބުތަކަށް ކުންފުނީގެ މެންބަރުން ޒިންމާ އުފުލަންޖެހޭނީ ދޫކުރެވިފައިވާ ހިއްސާގެ ތެރެއިން ހިއްސާއަކަށްޖެހޭ އަގު އަދާކޮށްފައިނުވާ މިންވަރަކަށެވެ.  |
| ކުންފުނީގެ އިދާރީ ހިންގުން |  | ކުންފުނީގެ ހިންގުމާބެހޭ އެންމެހާ ކަންކަން ކަނޑައެޅިފައިވާނީ ކުންފުނީގެ ހިންގާ ޤަވާޢިދުގައެވެ.  |
| ކުންފުނީގެ ޤަވާޢިދުތައް އިޞްލާޙުކުރުން |  | ކުންފުނީގެ އަސާސީ ޤަވާޢިދަށް ނުވަތަ ހިންގާ ޤަވާޢިދަށް ބަދަލު ގެނެވޭނީ، ރެޖިސްޓްރާރ އޮފް ކޮމްޕެނީޒްގެ ހުއްދަ ހޯދުމަށްފަހު، ކުންފުނީގެ ޢާންމު ޖަލްސާއަކަށް ހުށަހަޅައި ފާސްކުރުމަށްފަހުގައެވެ.  |
| ޢަމަލުކުރަން ފެށުން |  | މިޤަވާޢިދަށް ޢަމަލުކުރަން ފަށާނީ، ރެޖިސްޓްރާރ އޮފް ކޮމްޕެނީޒްގެ ހުއްދަ ލިބި، ކުންފުނި ރަޖިސްޓްރީކުރާ ތާރީޙުން ފެށިގެންނެވެ.  |

ހެކިން:

|  |  |  |  |  |
| --- | --- | --- | --- | --- |
| ސޮއި | އައި.ޑީ ކާޑު ނަންބަރު | އެޑްރެސް | ނަން |  |
|  |  |  |  | 1 |
|  |  |  |  | 2 |

|  |
| --- |
| `**\_\_\_\_\_\_\_\_\_\_\_\_\_\_\_\_\_\_\_\_ ލޯކަލް އޮތޯރިޓީ ކޮމްޕެނީ ލިމިޓަޑް** **ހިންގާ ޤަވާޢިދު** |
| ތަޢާރަފު |  | މިއީ، \_\_\_\_\_\_\_\_\_\_\_\_ލޯކަލް އޮތޯރިޓީ ކޮމްޕެނީ ލިމިޓަޑް () ގެ ހިންގާ ޤަވާއިދެވެ. |
| ޢަމަލުކުރަން ފެށުން |  | މިޤަވާޢިދަށް ޢަމަލުކުރަން ފަށާނީ، ރެޖިސްޓްރާރ އޮފް ކޮމްޕެނީޒްގެ ހުއްދަ ލިބި، ކުންފުނި ރަޖިސްޓްރީކުރާ ތާރީޙުން ފެށިގެންނެވެ.  |
| މާނަކުރުން |  | މި ހިންގާ ޤަވާޢިދުގައި އަންނަނިވި ލަފްޒުތަކަށް ދެވިފައިވަނީ ތިރީގައިވާ މާނައެވެ. |
|  |  | (ހ) | "ކުންފުނި" ކަމަށް ބުނެފައި އެވަނީ، \_\_\_\_ ލޯކަލް އޮތޯރިޓީ ކޮމްޕެނީ ލިމިޓަޑަށެވެ.  |
|  |  | (ށ) | "ހިންގާ ޤަވާޢިދު" ކަމަށް ބުނެފައިއެވަނީ އެޤަވާއިދަށް ގެނެވޭ އިޞްލާޙުތައް ހިމެނޭގޮތުން، ރެޖިސްޓްރާރ އޮފް ކޮމްޕެނީޒް ހުއްދަ ދީފައިވާ ހިންގާ ޤަވާއިދަށެވެ.  |
|  |  | (ނ) | "ހިއްސާދާރުން" ކަމަށް ބުނެފައިއެވަނީ، މިކުންފުނީގެ ހިއްސާދާރުންގެ ގޮތުގައި ދަފްތަރުކުރެވިފައިވާ ފަރާތްތަކަށެވެ. |
|  |  | (ރ) | "ޑިރެކްޓަރުންގެ ބޯޑު" ނުވަތަ "ބޯޑު" ކަމަށް ބުނެފައިވަނީ، ކުންފުނީގެ އެއިރަކު އައްޔަންކުރެވިފައިވާ ޑިރެކްޓަރުންގެ ބޯޑަށެވެ. |
|  |  | (ބ) | "ޗެއަރމަން" ކަމަށް ބުނެފައިވަނީ ކުންފުނީގެ ޑިރެކްޓަރުންގެ ބޯޑުގެ ޗެއަރމަނަށެވެ. |
|  |  | (ޅ) | "ކުންފުނީގެ ސެކްރެޓަރީ" ނުވަތަ "ސެކްރެޓަރީ" ކަމަށް ބުނެފައިވަނީ، މި ކުންފުނީގެ ސެކްރެޓަރީގެ ޒިންމާތައް އަދާކުރުމަށް ކުންފުންޏާބެހޭ ޤާނޫނުގެ 46 ވަނަ މާއްދާގައިވާ ގޮތުގެ މަތިން ޢައްޔަން ކުރެވޭ ކޮންމެ މީހަކަށެވެ. އޭގެތެރޭގައި މިޤަވާޢިދާ އެއްގޮތްވާގޮތުގެ މަތިން ޢައްޔަން ކުރެވޭ ކުންފުނީގެ ޖޮއިންޓް، އެސިސްޓެންޓް ނުވަތަ ޑެޕިއުޓީ ސެކްރެޓަރީވެސް ހިމެނެއެވެ. |
|  |  | (ކ) | "ޑިރެކްޓަރ" ކަމަށް ބުނެފައިވަނީ، މި ޤަވާޢިދާ އެއްގޮތްވާގޮތުގެ މަތިން ޢައްޔަންކުރެވޭ ނުވަތަ ކުންފުނީގެ ބޯޑުގެ ޑިރެކްޓަރަށެވެ. |
|  |  | (އ) | "ޤާނޫނު" ކަމަށް ބުނެފައިވަނީ ދިވެހިރާއްޖޭގެ ކުންފުންޏާބެހޭ ޤާނޫނު (ޤާނޫނު ނަންބަރު 10/96) އަދި ކުންފުންޏާބެހޭ ޤާނޫނުގެ ދަށުން ހެދިފައިވާ ޤަވާއިދުތަކާއި އެއަށްގެނެވޭ އިޞްލާޙުތައް ހިމަނައިގެންނެވެ. |
|  |  |  | "ލޯކަލް އޮތޯރިޓީ ކުންފުނީގެ ޤަވާއިދު" ކަމަށް ބުނެފައިވަނީ، ގަވާއިދު ނަންބަރު 49-R/2021 (ކައުންސިލްތަކުން ލޯކަލް އޮތޯރިޓީ ކުންފުނި އުފެއްދުމާއި، އަމިއްލަ ފަރާތްތަކާއެކު ވިޔަފާރިކުރުމާބެހޭ ގަވާއިދު) އާއި އެ ޤަވާއިދަށް ގެނެވޭ އިޞްލާޙުތައް ހިމަނައިގެންނެވެ. |
|  |  | (މ) | "މެނޭޖިންގ ޑިރެކްޓަރ" ކަމަށް ބުނެފައިވަނީ، ދިވެހިރާއްޖޭގެ ކުންފުންޏާބެހޭ ޤާނޫނުގެ 45 ވަނަ މާއްދާގެ (ބ)ގެ ބޭނުމަށް އައްޔަންކުރާ ފަރާތަށެވެ. އަދި، މެނޭޖިންގ ޑިރެކްޓަރުގެ މަސްޢޫލިއްޔަތު އަދާކުރާ ފަރާތަށެއެވެ. |
|  |  | (ފ) | "އޮފީސް" ކަމަށް ބުނެފައިވަނީ، އެވަގުތަކު ކުންފުނި ހިންގަމުންދާ ރަޖިސްޓްރީކޮށްފައިވާ އޮފީހަށެވެ. |
|  |  | (ދ) | "ޑިރެކްޓަރުންގެ ބޯޑުގެ ޤަރާރު" ކަމަށް ބުނެފައިވަނީ ޤަވާޢިދުގައިވާ ގޮތުގެ މަތިން ބޭއްވޭ ޑިރެކްޓަރުންގެ ބޯޑުގެ ޖަލްސާ އެއްގައި ފާސްވާ ނުވަތަ ޑިރެކްޓަރުންގެ ބޯޑުގެ ޤާނޫނީ ޢަދަދު ހަމަވާ ޢުޞޫލުން ޑިރެކްޓަރުންގެ އަޣުލަބިއްޔަތު ސޮއިކޮށްފައިވާ ޤަރާރަށެވެ. |
|  |  | (ތ) | "ސިއްކަ" ކަމަށް ބުނެފައިވަނީ، ޑިރެކްޓަރުންގެ ބޯޑުން ޤަބޫލުކޮށް ޤަވާޢިދުން ފާސްކޮށްފައިވާ ކުންފުނީގެ ސިއްކަ އަށެވެ. |
|  |  | (ލ) | "ޖަލްސާ" ކަމަށް ބުނެފައިވަނީ، ވީޑިއޯ ކޮންފަރެންސިންގ، ނުވަތަ އޯޑިއޯ-ވިޝުއަލް ވަޞީލަތްތައް މެދުވެރިކޮށް ބޭއްވޭ ޖަލްސާތަކާއި، އެފަދަ ވަޞީލަތް މެދުވެރިކޮށް މެންބަރުން، ނުވަތަ ބައެއް މެންބަރުން ބައިވެރިވާ ޖަލްސާތައްވެސް ހިމެނޭ ގޮތުންނެވެ. |
|  |  | (ގ) | "ވީޑިއޯ ކޮންފަރެންސިންގ، ނުވަތަ އޯޑިއޯ ވިޝުއަލް ވަޞީލަތްތައް" ކަމަށް ބުނެފައި ވަނީ، ބައިވެރިވާ ހުރިހާ ފަރާތްތަކަކަށް، އެފަރާތްތަކުގެ މެދުގައި، އެހެން މީހަކު މެދުވެރިނުވެ، އެއްވަގުތެއްގައި، އަޑާއި މަންޒަރު ހިމެނޭ ގޮތުން، މުވާޞަލާތުކުރެވޭ އަދި ޖަލްސާގައި އެކަށޭނަ ގޮތެއްގައި ބައިވެރިވުމުގެ ފުރުސަތު ލިއްބައިދިނުމަށްޓަކައި ބޭނުންކުރާ އިލްކްޓްރޯނިކް ޕްލެޓްފޯމްތަކާއި ވަޞީލަތްތަކަށެވެ. |
| ކުންފުނި ހިންގުން | 1.
 | ކުންފުނި އަދި ކުންފުނީގެ ވިޔަފާރި ހިންގަމުން ގެންދަންވާނީ، ދިވެހިރާއްޖޭގެ ޤާނޫނުތަކާއި ޤަވާޢިދުތަކުގައިވާ ގޮތަށެވެ. |
|  |  | ކުންފުނީގެ މަސައްކަތްތަކުގެ ތެރޭގައި ހިމެނޭނީ، ކުންފުނީގެ އަސާސީ ޤަވާޢިދުގައި ބަޔާންކޮށްފައިވާ ވިޔަފާރި ޙަރަކާތްތަކެވެ.  |
|  |  | ކުންފުނީގެ ވިޔަފާރި ޙަރަކާތްތައް ހިންގުމުގެ ކުރިން، ދިވެހި ރާއްޖޭގެ ޤާނޫނާއި ޤަވާއިދުގެ ދަށުން ނަގަންޖެހޭ އެންމެހާ ހުއްދަތައް ނެގުމުގެ ޒިންމާ އުފުލާނީ، ޑިރެކްޓަރުންގެ ބޯޑުންނެވެ. |
| ކުންފުނީގެ ޒިންމާ |  | ކުންފުނީގެ ދަރަނިތަކަށް ހުރިހާ ޙާލަތެއްގައިވެސް އަދި ހުރިހާ ބޭނުމަކަށްވެސް، ހިއްސާދާރުން ޒިންމާވާންޖެހޭނީ، ކުންފުނިން ދޫކުރެވިފައިވާ ޙިއްޞާގެ ތެރެއިން، އެއްވެސް މިންވަރަކަށް އަގު އަދާކޮށްފައިނުވާނަމަ، ހަމައެކަނި އަގު އަދާކޮށްފައިނުވާ ހިއްސާގެ މިންވަރަށެވެ.  |
| ރައުސްމާލު |  | ކުންފުނީގެ ރައުސްމާލު އެކުލެވިގެންވާންވާނީ، ކައުންސިލުގެ ޤަރާރަކުން ފާސްކޮށް އަގު އަދާކުރުމަށް އެއްބަސްވެފައިވާ މިންވަރަކަށެވެ. ކުންފުނީގެ ޑިރެކްޓަރުންގެ ބޯޑުން ފާސްކުރުމަށްފަހު، ޢާންމު ޖަލްސާއެއް ބާއްވައި، ކުންފުނީގެ ހިއްސާދާރުންގެ ޙާއްޞަ ޤަރާރަކުން، ކުންފުނީގެ ހުއްދަކުރެވިފައިވާ ރައުސްމާލު އަދި އަގު އަދާކޮށްފައިވާ ރައުސްމާލަށް ބަދަލުގެނެވިދާނެއެވެ.  |
| އަނބުރާ ދެއްކުމަށް ފައިސާ ހޯދުމުގެ ބާރު |  | މި ހިންގާ ޤަވާޢިދުގެ މާއްދާތަކާ އެއްގޮތްވާ ގޮތުގެމަތިން، ކުންފުންޏަށް ފައިދާވާނެކަމަށް ފެންނަނީނަމަ، ޙިއްސާދާރުންގެ ޤަރާރަކުން ފާސްކުރުމާއިއެކު، މިނިސްޓްރީ އޮފް ފިނޭންސްގެ ހުއްދަ ލިޔުމަކުން ހޯދުމަށްފަހު، ކުންފުނީގެ ބޭނުމަށް ދަރަންޏަށް ފައިސާ ނެގިދާނެއެވެ.  |
|  |  | ޤާނޫނުގައި ބަޔާންކޮށްފައިވާ އުޞޫލުގެ މަތިން، ޑިރެކްޓަރުންގެ ބޯޑުން ކުންފުނީގެ މިލްކިއްޔާތަށް އަސަރު ކުރާނެ މޯގޭޖްތަކާއި ޑިބެންޗާރޒް އާއި އެހެން ފަރާތްތަކަށް ޙައްޤެއް ދެވިފައިވާ ކަންކަމާއި، ތަންތަނާއި އެއްބަސްވުންތައް އެނގޭފަދަ ރަޖިސްޓަރީއެއް ކުންފުނީގައި ބާއްވަންޖެހޭނެއެވެ.  |
| ހިއްސާއަށް ލިބިދޭ ޙައްޤުތައް |  | ކުންފުނީގެ ހުރިހާ ހިއްސާއަކީ، އޯޑިނަރީ ހިއްސާއެވެ. އަދި، ހުރިހާ ހިއްސާއަކީވެސް، އަސާސީ ޤަވާޢިދާއި މި ހިންގާ ޤަވާޢިދާ އެއްގޮތްވާގޮތުގެ މަތިން، ޢަމަލުކުރެވޭނެ ހިއްސާއެވެ. |
| ހިއްސާ ރަހުނުކުރުން  |  | މިނިސްޓްރީ އޮފް ފިނޭންސްގެ ހުއްދަ ލިބިގެން މެނުވީ އެއްވެސް ހިއްސާދާރަކަށް ހިއްސާ ރަހުނުކޮށްގެން ނުވާނެއެވެ.  |
| އެއްބަސްވުންތައް |  | ކުންފުނިން ކުރެވޭ ހުރިހާ އެއްބަސްވުންތައް ހުންނަންވާނީ، ލިޔުމުން ތައްޔާރުކޮށް ކުންފުނީގެ ސިއްކަޖަހައި، މެނޭޖިންގެ ޑިރެކްޓަރު ނުވަތަ އެއަށްވުރެ ގިނަ ޑިރެކްޓަރުން ނުވަތަ ބޯޑުގެ ޤަރާރަކުން ބާރުދީފައިވާ ފަރާތެއްގެ ސޮއިކުރެވިފައެވެ.  |
|  |  | ކުންފުނިން ކުރާ ހުރިހާ އެއްބަސްވުންތަކާއި، ޗެކްތަކާއި، ޕްރޮމިސަރީ ނޯޓާއި، އެހެނިހެން ލިޔުންތަކާއި، ޑްރާފްޓްސްއާއި، ބިލްސް އޮފް އެކްސްޗޭންޖްއާއި، އެއްފަރާތުން އަނެއް ފަރާތަށް ފައިސާ ބަދަލުކުރެވޭ އެހެނިހެން ލިޔުންތަކާއި، ޤާނޫނީ ހަމަތަކުގެ މަތިން އެއްފަރާތުން އަނެއް ފަރާތަށް ފައިސާ ބަދަލުކުރެވޭ ލިޔުންތަކާއި، މާލީ މުޢާމަލާތްތަކުގެ ހެކީގެ ގޮތުގައި ބޭނުންކުރެވޭނެ މިނޫންވެސް ލިޔެކިޔުންތައް ފުރިހަމަ ކުރާނީ، ބޯޑުން ކަނޑައަޅާގޮތެއްގެ މަތިންނެވެ.  |
| ފައިސާގެ މުޢާމަލާތްތައް |  | ކުންފުނިން ފައިސާ ބަލައިގެންފައިދޭ ރަސީދުތަކުގައި ސޮއިކޮށް، ފައިސާ ނަގައި، ބަލައިގަނެ، އެންޑޯސްކޮށް ނުވަތަ އެނޫންވެސް ގޮތްގޮތަށް އެފަދަ މުޢާމަލާތްތައް ކުރާނީ ބޯޑުން ކަނޑައަޅާގޮތެއްގެ މަތިންނެވެ. |
|  |  | ކުންފުނީގެ ހުރިހާ ފައިސާގެ މުޢާމަލާތްތަކެއް ކުރަންވާނީ، ދިވެހިރާއްޖޭގައި ލައިސަންސްކޮށްފައިވާ ބޭންކެއްގައި އެކައުންޓެއް ހުޅުވައި، އެ އެކައުންޓު މެދުވެރިކޮށެވެ. |
|  |  | ކުންފުނީގެ ފަރާތުން ސޮއިކުރާ އެއްވެސް އެއްބަސްވުމެއްގައި ކުންފުނީގެ ޑިރެކްޓަރެއްގެ ނުވަތަ ކުންފުނީގެ މުވައްޒަފެއްގެ އަމިއްލަ މަޞްލަޙަތެއް ހިމެނިފައިވާނަމަ އެކަން ހާމަ ކުރަންޖެހޭނެއެވެ. އަދި އެއަށްފަހު އެ ޑިރެކްޓަރަކު ނުވަތަ އެ މުވައްޒަފަކު އެ ކޮންޓްރެކްޓަކާބެހޭ އެއްވެސް މަޝްވަރާއެއްގައި ބައިވެރިވެ ނުވަތަ އެކޮންޓްރެކްޓެއްގައި ސޮއިކޮށް ހަދައިގެން ނުވާނެއެވެ.  |
| ތިންވަނަ ފަރާތަކާއެކު ވެވޭ އެއްބަސްވުން |  | ތިންވަނަ ފަރާތަކާއެކު، އެއްވެސް އެގްރީމެންޓެއް، ނުވަތަ ފަހުމުނާމާއެއް، ނުވަތަ އެއްވެސް ބާވަތެއްގެ އެއްބަސްވުމެއް ވާންވާނީ، ޑިރެކްޓަރުންގެ ބޯޑުގެ ހުއްދަ ލިބިގެންނެވެ.  |
| ޑިރެކްޓަރުންގެ ބޯޑު އެކުލަވައިލުން |  | ކުންފުނީގެ ޑިރެކްޓަރުންގެ ބޯޑުގެ ޗެއަރމަން އަދި މެނޭޖިންގ ޑިރެކްޓަރ އެކުލެވޭގޮތުން، ޑިރެކްޓަރުންގެ ބޯޑު ޢައްޔަންކުރާނީ ތިރީގައިވާ ގޮތުގެ މަތިންނެވެ.  |
|  |  | (ހ) | ކުންފުނީގެ ޑިރެކްޓަރުންގެ ބޯޑު އެކުލެވިގެންވަނީ 3 (ތިނެއް) މެންބަރުންގެ މައްޗަށެވެ.  |
|  |  | (ށ) | ޑިރެކްޓަރުންގެ ބޯޑަށް މެންބަރުން އައްޔަންކުރަން ހުށަހަޅާނީ، ކައުންސިލުގެ (ކައުންސިލު ނުވަތަ ކައުންސިލުތަކުގެ) ޤަރާރަކުންނެވެ. |
|  |  | (ނ) | ޑިރެކްޓަރުންގެ ބޯޑު އައްޔަން ކުރުމަށްފަހު، ޑިރެކްޓަރުންގެ ބޯޑު ނުވަތަ އެ ޑިރެކްޓަރަކު ވަކިވުމާއި ހަމައަށް މަސްޢޫލިއްޔަތުތައް ދެމިގެންދާނެއެވެ.  |
|  |  | (ރ) | މިޤަވައިދުގެ ދަށުން، ކުންފުނި އުފެދޭއިރު، ކުންފުނީގެ ޑިރެކްޓަރުންގެ ބޯޑުގައި ތިއްބަވާނީ، ތިރީގައި މިވާ މެމްބަރުންނެވެ. 1. މިނިވަން ޑިރެކްޓަރ (ޗެއަރމަން ނުވަތަ ޗެއަރޕަރޗަން)
2. ކައުންސިލް ޑިރެކްޓަރ
3. މެނޭޖިންގ ޑިރެކްޓަރު
 |
|  |  | (ބ) | ޑިރެކްޓަރުންގެ ބޯޑުގެ މެންބަރުން އައްޔަންކުރަންވާނީ 3 (ތިނެއް) އަހަރު ދުވަހުގެ މުއްދަތަކަށެވެ. އަދި، މިގޮތުން ކޮންމެ ޑިރެކްޓަރަކުވެސް، އެންމެ ގިނަގެވެން އައްޔަންކުރެވޭނީ، 3 (ތިނެއް) އަހަރު ދުވަހުގެ 2 (ދޭއް) ދައުރަށެވެ.  |
|  |  | (ޅ) | ޑިރެކްޓަރުންގެ ބޯޑުގެ މެންބަރުގެ ދައުރު ހަމަވާއިރު، އިތުރު ދައުރަކަށް އައްޔަންކުރުމަށް ކައުންސިލުގެ ޤަރާރަކުން ހުށަހަޅާފައިނުވާނަމަ، އެ ޑިރެކްޓަރަކު ވަކި ކުރަންދެން، ޑިރެކްޓަރުގެ ދައުރު ދެމިގެންދާނެއެވެ.  |
| މުސާރައާއި ޢިނާޔަތްތައް |  | މެނޭޖިންގ ޑިރެކްޓަރާއި ޑިރެކްޓަރުންގެ ބޯޑަށް އައްޔަންކުރެވޭ މެންބަރުންގެ މުސާރައާއި ޢިނާޔަތް ކަނޑައަޅާނީ، ލޯކަލް ގަވަރމަންޓް އޮތޯރިޓީން ކަނޑައަޅާ ރެމިއުނަރޭޝަން އުޞޫލުގައި ބަޔާންކުރާ ގޮތަކަށެވެ. |
| ޗެއަރމަންގެ މަސްޢޫލިއްޔަތުތައް  |  | ޗެއަރމަންގެ މައިގަނޑު މަސްއޫލިއްޔަތަކީ: |
|  |  | (ހ) | ޑިރެކްޓަރުންގެ ބޯޑުގެ ޖަލްސާތަކުގެ ރިޔާސަތު ބެލެހެއްޓުން؛ |
|  |  | (ށ) | ޑިރެކްޓަރުންގެ ބޯޑުގެ މަސައްކަތްތައް ހިންގޭނެ ހަރުދަނާ އުޞޫލެއް ޤާއިމުކުރުން؛ |
|  |  | (ނ) | އަހަރީ އާންމު ޖަލްސާ އަދި ޚާއްޞަގޮތުން ކުރާ އާންމު ޖަލްސާތަކުގެ ރިޔާސަތު ބެލެހެއްޓުން، މިއެވެ.  |
| މެނޭޖިންގ ޑިރެކްޓަރު ނުވަތަ ޗީފް އެގްޒެކަޓިވް އޮފިސަރުގެ މަސްޢޫލިއްޔަތުތައް |  | މެނޭޖިންގ ޑިރެކްޓަރުގެ މަސްއޫލިއްޔަތުތަކަކީ: |
|  | (ހ) | ޑިރެކްޓަރުންގެ ބޯޑުގެ ނިންމުންތަކާއި ކުންފުނީގެ ސިޔާސަތުތައް އެކުލަވާލައި ތަންފީޛުކުރުން.  |
|  | (ށ) | ކުންފުނީގެ ދުވަހުން ދުވަހަށް ކުރަންޖެހޭ މަސައްކަތްތައް ރާވައި ހިންގުން.  |
|  | (ނ) | ކުންފުނީގެ ހިސާބުތައް އަދާހަމަކޮށް، ބަލަހައްޓައި، އެ މާއުލޫމާތު ފޯރުކޮށްދޭން ޖެހިއްޖެ ކޮންމެ ޙާލަތެއްގައި ލިބޭނެ އިންތިޒާމު ހަމަޖެއްސުން. |
|  |  | (ރ) | ޑިރެކްޓަރުންގެ ބޯޑުން ޙަވާލުކުރާ ކުންފުނީގެ އެހެނިހެން ކަންކަން ކުރުން.  |
|  |  | މެނޭޖިންގ ޑިރެކްޓަރަށް އޭނާގެ މަސްއޫލިއްޔަތުތައް އަދާކުރުމަށް ބޭނުންވާ ހުރިހާ ބާރެއް ލިބިގެންވެއެވެ.  |
|  |  | ކުންފުނީގެ ހުރިހާ މުހިންމު ކަންތައްތައް މެނޭޖިންގ ޑިރެކްޓަރު ނިންމަންވާނީ، ޑިރެކްޓަރުންގެ ބޯޑުގެ ލަފާގެ މަތިންނެވެ. |
|  |  | ބޯޑުގެ ޖަލްސާގައި މަޝްވަރާކުރެވޭ ކަންތައްތަކާބެހޭގޮތުން ސުވާލުއުފެދޭ ކަންކަމުގައި މެނޭޖިންގ ޑިރެކްޓަރު ޖަވާބުދާރީ ވާންވާނެއެވެ.  |
| ޑިރެކްޓަރުންގެ ބާރު |  | ކުންފުނީގެ ވިޔަފާރި ހިންގަންވާނީ ޑިރެކްޓަރުންގެ ބޯޑުގެ ލަފާގެ މަތިންނެވެ. ކުންފުނީގެ އަސާސީ ޤަވާޢިދާއި ހިންގާ ޤަވާޢިދުން ކުންފުންޏަށް ހުއްދަ ކުރެވިފައިވާ ހުރިހާ ކަމެއް ޑިރެކްޓަރުންގެ ބޯޑަށް ކުރެވިދާނެއެވެ. |
| ޑިރެކްޓަރުންގެ ބޯޑުގެ މެންބަރަކު ވަކިކުރުމާއި މަޤާމު ހުސްވުން | 1.
 | ތިރީގައި ބުނެފައިވާ ޙާލަތެއް މެދުވެރިވެއްޖެނަމަ، ޑިރެކްޓަރުންގެ ބޯޑުގެ މެންބަރުކަމުގެ މަޤާމު ހުސްވާނެއެވެ.  |
|  | (ހ) | ޑިރެކްޓަރެއްގެ މަޤާމަށް ޢައްޔަން ކުރެވިފައިވާ މީހެއްގެ ކިބައިގައި އެ މަޤާމުގެ ވާޖިބު އަދާކުރުމުގެ ލަޔާޤަތާއި ޤާބިލިއްޔަތު ނެތްކަމަށް ފެނިގެން ކުންފުނީގެ ޑިރެކްޓަރުންގެ ބޯޑުގެ މެންބަރުކަމުން އެމީހަކު ކައުންސިލުން ވަކި ކުރުން.  |
|  |  | (ށ) | ޑިރެކްޓަރުގެ ކިބައިގައި ހުންނަންޖެހޭނެ ޝަރުތުތަކުގެ ތެރޭގައި، ރެޖިސްޓްރާރ އޮފް ކޮމްޕެނީޒް ކަނޑައަޅާފައިވާ ޝަރުތުތަކުގެ ތެރެއިން ޝަރުތެއް އުނިވުން. |
|  |  | (ނ) | ކުންފުނީގެ ޑިރެކްޓަރުންގެ ބޯޑު ހަރުދަނާކުރުމުގެ ގޮތުން، އެހެން މީހަކު ޑިރެކްޓަރުންގެ ބޯޑުގައި ހިމެނުމަށްޓަކައި، ޑިރެކްޓަރުންގެ ބޯޑުގެ މެންބަރުކަމަށް ޢައްޔަން ކުރެވިފައިވާ މެންބަރަކު އެ މަޤާމުން ވަކި ކުރުން.  |
|  |  | (ރ) | ޑިރެކްޓަރަކު އޭނާގެ އިސްތިއުފާ ކުންފުންޏަށް ނުވަތަ ކައުންސިލަށް ހުށަހެޅުން.  |
|  |  | (ބ) | ޑިރެކްޓަރެއްގެ މަޤާމުގައި ހުންނަ މީހަކު ދަރާފައިވާ ފަރާތްތަކަށް ދަރަނި އަދާކުރުމަށް ނުކުޅެދުން.  |
|  |  | (ޅ) | ލޯކަލް ގަވަރމަންޓް އޮތޯރިޓީން ކަނޑައަޅާފައިވާ ޞުލޫކީ މިންގަނޑާއި ޚިލާފުވުން.  |
|  |  | (ކ)  | މަރުވުން. |
|  |  | (އ) | ކުންފުނީގެ ޤާނޫނާއި ޤަވާޢިދުގެ ދަށުން ޑިރެކްޓަރުންގެ ބޯޑުގެ މެންބަރަކަށް މަތިކޮށްފައިވާ ޒިންމާއެއް އަދާނުކުރުން. |
| ކުންފުނީގެ ސެކްރެޓަރީ  |  | ކުންފުނީގެ މުހިއްމު ލިޔެކިޔުންތައް ބަލަހައްޓައި، ކުންފުންޏާބެހޭ ޤާނޫނާއި، ކުންފުންޏާބެހޭ ޢާންމު ޤަވާއިދުގެ ދަށުން، ފުރިހަމަކުރަންޖެހޭ ކަންތައްތައް ފުރިހަމަކޮށް، ކުންފުނީގެ ޑިރެކްޓަރުންގެ ބޯޑުގެ ޖަލްސާތަކާއި ކޮމިޓީތަކުގެ ޔައުމިއްޔާ ބެލެހެއްޓުމުގެ ޒިންމާ އުފުލުމަށްޓަކައި، ކުންފުނީގެ ސެކްރެޓަރީއެއް އައްޔަންކޮށް، މިމަސައްކަތަށް އެކާށީގެންވާ ފަރާތެއް ދަމަހައްޓަން ވާނެއެވެ. އަދި، މިފަރާތުގެ މަޢުލޫމާތު، ރެޖިސްޓްރާރ އޮފް ކޮމްޕެނީޒްއަށް ހުށަހަޅަންވާނެއެވެ.  |
| ޑިރެކްޓަރުންގެ ރަޖިސްޓަރީ |  | ކުންފުނީގެ އިދާރީ އޮފީހުގައި ކުންފުނީގެ ޑިރެކްޓަރުންގެ ރަޖިސްޓަރީއެއް އޮންނަންވާނެއެވެ. އެ ރަޖިސްޓަރީގެ ކަންކަން ބަލަހައްޓާނީ ކުންފުނީގެ ސެކްރެޓަރީއެވެ. ޑިރެކްޓަރުންގެ ރަޖިސްޓަރީގައި ޑިރެކްޓަރުންގެ ނަމާއި، މިހާރު އުޅޭ އެޑްރެހާއި، ޤައުމީ ނިސްބަތާއި، އުފަން ތާރީޚާއި، އެހެން ކުންފުނިތަކުގައި ޑިރެކްޓަރުގެ މަޤާމު ފުރަމުންދާނަމަ އޭގެ ތަފްޞީލާއި، ފާއިތުވި ތަނުގައި ޑިރެކްޓަރެއްގެ މަޤާމު ފުރާފައިވާނަމަ އޭގެ ތަފްޞީލާއި، އަދާކުރާ ވަޒީފާގެ ތަފްޞީލާއި އެފަދަ މަޢުލޫމާތަކަށް އެއްވެސް ބަދަލެއް އައިސްފިނަމަ، އެފަދަ ބަދަލެއް ހިމަނަންވާނެއެވެ. |
| ސިއްރު ހިފެހެއްޓުން |  | ކުންފުނީގެ ޑިރެކްޓަރުންގެ ބޯޑަށް އައްޔަންކުރެވޭ ނުވަތަ އިންތިޚާބުކުރެވޭ ކޮންމެ ޑިރެކްޓަރަކާއި ކުންފުނީގެ ސެކްރެޓަރީ އަދި އެހެނިހެން އޮފިސަރުން، ކުންފުންޏާއި ބެހޭ ޤާނޫނު، އެޤާނޫނުގެ ދަށުން ހެދިފައިވާ ޤަވާއިދުތަކާއި އެހެނިހެން ޤާނޫނުތަކާއި ޤަވައިދުތަކުގެ ދަށުންނާއި ކުންފުނީގެ އަސާސީ ޤަވާއިދާއިން ހިންގާ ޤަވައިދުގެ ދަށުން ކުންފުނީގެ ޑިރެކްޓަރުންގެ ބޯޑުގެ މެމްބަރުން އަދާކުރަންޖެހޭ މަސްއޫލިއްޔަތުތައް އަދާކޮށް، ޒިންމާވާންޖެހޭ ކަންތައްތަކުގައި ޒިންމާވުމަށާއި ކުންފުނީގެ އާންމު ޖަލްސާތަކުންނާއި ބޯޑުން ނިންމާ ނިންމުންތަކަށް ހުރުމަތްތެރިކޮށްހިތާ، ކުންފުނީގެ ސިއްރުތައް ހިފަހައްޓާ، ކުންފުނީގެ މަސްލަހަތަށް ރައްކާތެރިވެ، ކުންފުނީގެ މަސްލަޙަތު ކުރިއެރުވުމަށް މަސައްކަތްކުރުމަށް އެއްބަސްވެ އިޤުރާރުވާންވާނެއެވެ.  |
| ޑެލިގޭޓް ކުރުމުގެ ބާރު |  | މި ހިންގާ ޤަވާޢިދުގައި އެހެން ގޮތަކަށް ކަނޑައަޅާފައިނުވާނަމަ، މި ހިންގާ ޤަވާޢިދުގެ ދަށުން ޑިރެކްޓަރުންނަށް ލިބިދީފައިވާ ބާރުތައް އަންނަނިވި ގޮތްތަކުގެމަތީން އިތުރު ފަރާތަކާ ޑިރެކްޓަރުންނަށް ޙަވާލުކުރެވިދާނެއެވެ. |
|  |  | (ހ) | ވަކި ފަރާތަކަށް ނުވަތަ ކޮމިޓީއަކަށް؛ |
|  |  | (ށ) | ވަކި ގޮތަކަށް (ޕަވަރ އޮފް އެޓަރނީ ހިމެނޭގޮތުން) |
|  |  | (ނ) | ވަކި މިންވަރަކަށް ނުވަތަ ވަކި ހުދޫދެއްގެ ތެރެއިން؛ އަދި |
|  |  | (ރ) | ވަކި ޝަރުޠުތަކާއި ގޮތްތަކެއްގެ މަތީން. |
| ޑިރެކްޓަރުންގެ ނިންމުންތައް |  | ޑިރެކްޓަރުން ނިންމާ ނިންމުންތައް ނިންމަންވާނީ: |
|  | (ހ) | ޑިރެކްޓަރުންގެ ޖަލްސާއެއްގައި އަޣްލަބިއްޔަތުން، ނުވަތަ |
|  |  | (ށ) | ޑިރެކްޓަރުން ލިޔުމުން ފާސްކޮށްފައިވާ ޤަރާރަކުންނެވެ. މިފަދަ ޤަރާރެއްގައި، ޑިރެކްޓަރުންގެ ބޯޑުގެ ޖަލްސާއަށް ހާޒިރުވި މެންބަރުން ސޮއިކުރަންވާނެއެވެ. ނުވަތަ ވީޑިއޯ ކޮންފަރެންސިންގ ނުވަތަ އޯޑިއޯ ވިޝުއަލް ވަޞީލަތްތައް މެދުވެރިކޮށް ބައިވެރިވެފައިވާ މެންބަރުންނަމަ، އެފަރާތްތަކުން އެޤަރާރު ފާސްކުރުމަށް ރުހުންދީ އެކަން އެޖަލްސާގެ ޔައުމިއްޔާގައި ރެކޯޑުކުރެވިފައި އޮންނަންވާނެއެވެ.  |
| ބޯޑު ޖަލްސާތައް ބޭއްވުން |  | (ހ) ކުންފުނީގެ އަސާސީ ޤަވާޢިދާއި ހިންގާ ޤަވާޢިދުގައި ބުނެފައިވާ ގޮތުގެ މަތިން، ކުންފުނީގެ ވިޔަފާރި ހިނގާ ނުހިނގާގޮތް ބަލައި، ކުންފުނީގެ ވިޔަފާރި އިންތިޒާމުކޮށް، ކުންފުނީގެ ވިޔަފާރި ތަރައްޤީކޮށް، ކުރިއަރުވާނެ ގޮތްތައް ރާވައި، އިރުޝާދު ދިނުމަށްޓަކައި ކޮންމެ މީލާދީ އަހަރަކު މަދުވެގެން ޑިރެކްޓަރުންގެ ބޯޑުގެ 5 (ފަހެއް) ޖަލްސާ ބާއްވަންވާނެއެވެ. އަދި، މިއިން ކޮންމެ 2 (ދޭއް) ޖަލްސާއެއްގެ ދޭތެރޭގައި 3 (ތިނެއް) މަސްދުވަހަށް ވުރެ ދިގު މުއްދަތެއް ފާއިތުވެގެން ނުވާނެއެވެ. (ށ) ޑިރެކްޓަރުންގެ ބޯޑުގެ މެމްބަރުންނަށް، ބޯޑުގެ ޖަލްސާ ބޭއްވުމަށް ކަނޑައެޅޭ ވަކި ތަނަކަށް ޙާޟިރުވެ، ނުވަތަ ވީޑިއޯ ކޮންފަރެންސިންގ ނުވަތަ އޯޑިއޯ ވިޝުއަލް ވަޞީލަތްތައް މެދުވެރިކޮށްވެސް ބޯޑުގެ ޖަލްސާގައި ބައިވެރިވެވިދާނެއެވެ. ނަމަވެސް ބޭނުންކުރާ ވީޑިއޯ ކޮންފަރެންސިން، ނުވަތަ އޯޑިއޯ ވިޝުއަލް ވަޞީލަތްތަކަކީ ޖަލްސާގައި ބައިވެރިވާ ފަރާތަކީ ކޮންފަރާތެއްކަމާއި އެފަދަ ޖަލްސާ ހިނގަމުންދާ ގޮތް ރެކޯޑުކުރެވޭފަދަ ޕްލެޓްފޯމެއް ނުވަތަ ވަޞީލަތެއްކަމުގައި ވާންވާނެއެވެ. (ނ) ވީޑިއޯ ކޮންފަރެންސިން ނުވަތަ އޯޑިއޯ ވިޝުއަލް ވަޞީލަތްތައް މެދުވެރިކޮށް ޑިރެކްޓަރުންގެ ބޯޑުގެ ޖަލްސާ ބޭއްވޭނެ ގޮތާބެހޭ އުޞޫލުތަކާއި، އެފަދައިން މެމްބަރުން ޖަލްސާގައި ބައިވެރިވުމުގައި ޢަމަލުކުރާނޭ އުޞޫލުތައް ޑިރެކްޓަރުންގެ ބޯޑުން އެކަށައަޅަންވާނެއެވެ.  |
| އަހަރީ އާންމު ޖަލްސާ |  | ކުންފުނީގެ އަހަރީ އާންމު ޖަލްސާއަކަށް އަހަރަކު އެއްފަހަރު، އަންނަނިވި ކަންތައްތައް ހުށަހަޅައި، އަދި އެކަންތައްތަކާމެދު ގޮތެއް ނިންމަންޖެހޭނެއެވެ. މިޖަލްސާއަށް ހިއްސާދާރުން ތަމްސީލުކުރާނެ ފަރާތެއް ޖަލްސާ ބޭއްވުމުގެ ކުރިން، ލިޔުމުން ހޯދަންވާނެއެވެ.  |
|  |  | (ހ) | ކުންފުނީގެ އަހަރީ ހިސާބު ފާސްކުރުން.  |
|  |  | (ށ) | ޑިރެކްޓަރުންގެ އަހަރީ ރިޕޯޓް.  |
|  |  | (ނ)  | ފައިދާގެ ގޮތުގައި ބަހާނަމަ ބަހާނެ މިންވަރާއި ބަހައްޓާނެ ރިޒާވް ބަލައި ކަނޑައެޅުން. |
|  |  | (ރ) | އޮޑިޓަރުން ޢައްޔަން ކުރުމާއި އޮޑިޓަރުންގެ އުޖޫރަ ކަނޑައެޅުން.  |
| އެހެނިހެން ނިންމުންތައް |  | ތިރީގައި ބުނެފައިމިވާ ކަންތައްތައް ކުރަންވާނީ، އެކަމަށްޓަކައި ބާއްވާ ހިއްސާދާރުންގެ ޚާއްޞަ ޖަލްސާއެއްގައެވެ. މިޖަލްސާއަށް ހިއްސާދާރުން ތަމްސީލު ކުރާނެ ފަރާތެއް ޖަލްސާ ބޭއްވުމުގެ ކުރިން ލިޔުމުން ހޯދަންވާނެއެވެ. އަދި، މި ޖަލްސާ ބާއްވާތާ 15 (ފަނަރަ) ދުވަހުގެ ތެރޭގައި ކަމާބެހޭ ހުރިހާ ލިޔުމެއް ހިއްސާދާރުންނަށް ކުންފުނިން ހުށަހަޅަންވާނެއެވެ.  |
|  |  | (ހ)  | ކުންފުނީގެ ހުއްދަ ކުރެވިފައިވާ ރައުސްމާލާއި ދޫކޮށްފައިވާ ހިއްސާއިން އުފެދިފައިވާ ރައުސްމާލު އިތުރު ކުރުމާއި ކުންފުނީގެ ރައުސްމާލު ހަމަޖެހިފައިވާގޮތް ބަދަލުކުރުމާއި ހިއްސާ ދޫކުރުމަށް ނިންމުން.  |
|  |  | (ށ)  | ކުންފުނީގެ ފައިދާގެ ގޮތުގައި ވަގުތީގޮތުން އެއްވެސް މިންވަރެއް ބެހުން.  |
|  |  | (ނ)  | ކުންފުނީގެ ރިޒާވްގެ ގޮތުގައި ބެހެއްޓިފައިވާ އެއްވެސް ފައިސާއެއް ރައުސްމާލަށް ބަދަލުކުރުން.  |
|  |  | މި ހިންގާ ޤަވާޢިދުގެ 34 ވަނަ މާއްދާގައި ބުނެފައިވާ ކަންތައްތައް ކުރުމަށް ޖަލްސާއަށް ވޭތުވެދިޔަ މާލީ އަހަރުގެ އޮޑިޓަރުންގެ ރިޕޯޓް ހުށަހަޅަންޖެހޭނެއެވެ. އަދި، އެޖަލްސާގައި ހިއްސާދާރުން ބޯޑަށް ޢައްޔަންކުރާ ޑިރެކްޓަރުންނާއި ވަކިވާ ޑިރެކްޓަރުން އިޢުލާން ކުރަންވާނެއެވެ.  |
|  |  | މި ހިންގާ ޤަވާއިދުގެ 34 ވަނަ މާއްދާގައި ބުނެފައިވާ ކަންތައްތައް ކުރުމަށް ބާއްވާ ޖަލްސާ ކޮންމެ އަހަރަކު ކުންފުނީގެ މާލީ އަހަރު ނިމޭތާ 120 (ސަތޭކަ ވިހި) ދުވަސް ނުވަނީސް ބޯޑުން ނިންމާ ތާރީޚެއްގައި ބާއްވަންވާނެއެވެ. ޖަލްސާތައް ބާއްވާނެ ތަނެއް ކަނޑައަޅާނީ ބޯޑުންނެވެ.  |
| ޑިރެކްޓަރުންގެ ބޯޑުގެ ޖަލްސާތަކުގެ ޔައުމިއްޔާ |  | ޑިރެކްޓަރުންގެ ބޯޑުގެ ޔައުމިއްޔާ ލިޔަން ޚާއްޞަކުރެވިފައިވާ އުޞޫލެއްގެ ދަށުން، ތިރީގައި ބަޔާންކޮށްފައިވާ މަޢުލޫމާތު ޤަވާޢިދުން ރެކޯޑުކޮށް، ބަލަހައްޓަންވާނެއެވެ.  |
|  |  | (ހ)  | ޖަލްސާއަށް ޙާޟިރުވި ޑިރެކްޓަރުންގެ ނަން.  |
|  |  | (ށ)  | ޖަލްސާ ހިނގި ގޮތުގެ ތަފްޞީލާއި ނިންމުންތައް.  |
|  |  | (ނ) | ޑިރެކްޓަރުންގެ ބޯޑުގެ ޤަރާރަކުން ނިންމަންޖެހޭ ކަންކަމުގައި، ކަމާގުޅޭ ޤަރާރު ފާސްކޮށް ބެލެހެއްޓުން.  |
|  |  | (ހ) ޑިރެކްޓަރުންގެ ބޯޑުގެ ޔައުމިއްޔާގައި، ޖަލްސާއަށް ޙާޟިރުވި މެންބަރުންނާއި، ކުންފުނީގެ ސެކްރެޓަރީ ސޮއިކުރަންވާނެއެވެ. އަދި، މިގޮތުން ރެކޯޑުކުރެވޭ، ޔައުމިއްޔާއާއި، ފާސްކުރާ ޤަރާރުތައް ބެލެވޭނީ، އިތުރު ހެއްކަކާނުލާ ތެދު ކަމަށެވެ. (ށ) މިމާއްދާގެ (ހ) ގައި އެހެން އޮތް ނަމަވެސް، ވީޑިއޯ ކޮންފަރެންސިންގ ނުވަތަ އޯޑިއޯ ވިޝުއަލް ވަޞީލަތްތައް މެދުވެރިކޮށް ޖަލްސާގައި ބައިވެރިވާ މެމްބަރެއް، ޔައުމިއްޔާ ނުވަތަ ޤަރާރު ފާސްކުރުމަށް ރުހުންދީ އަދި އެފަދައިން އެޖަލްސާގެ ޔައުމިއްޔާގައި ރެކޯޑުކުރެވުމުން، އެފަރާތުން އެޤަރާރު ނުވަތަ ޔައުމިއްޔާ ފާސްކުރުމަށް ސޮއިކުރީ ކަމުގައި ބެލެވޭނެއެވެ. (ނ) މިމާއްދާގެ (ށ) ގައި އެހެން އޮތްނަމަވެސް ޖަލްސާތަކުގެ ޔައުމިއްޔާގައި، ކުންފުނީގެ ޤާނޫނުގައިވާ ގޮތުގެމަތިން، އެ ޖަލްސާގެ ރިޔާސަތު ބެލެހެއްޓި ފަރާތާއި، ކުންފުނީގެ ސެކްރެޓަރީ ސޮއިކުރަންވާނެއެވެ.  |
|  |  | ބޯޑުގެ ޤަރާރުތައް ފާސްކުރެވޭނީ އަޣްލަބިއްޔަތުން ކަމުގައި ވީނަމަވެސް، އަންނަނިވި ކަންތައްތައް ހަމަޖެއްސޭނީ އިއްތިފާޤުންނެވެ.  |
|  |  | (ހ)  | އަހަރީ ބަޖެޓް ފާސްކުރުން. |
|  |  | (ށ)  | ދަރަނީގެ ގޮތުގައި އެއްޗެއް ނެގުން ނުވަތަ ދޫކުރުން. |
|  |  | (ނ)  | އެއްވެސް ސިފައެއްގައި މާލީގޮތުން ކުންފުނީގެ އޮނިގަނޑު ބަދަލުކުރުމަށާއި ކުންފުނި އުވާލުމަށް ހުށަހަޅާ ހުށަހެޅުން.  |
|  |  | (ރ)  | ކުންފުނީގެ މަޤްޞަދުތައް ޙާޞިލުކުރުމަށްޓަކައި، ކުންފުނިން ބައިވެރިވެގެން އެހެނިހެން ޤާނޫނީ ޝަޚްޞުތައް އުފެއްދުމާއި، އެހެން ކުންފުންޏެއްގައި ނުވަތަ ޤާނޫނީ ހައިސިއްޔަތެއް ލިބިފައިވާ އެހެންވެސް ފަރާތެއްގައި އިންވެސްޓްކުރުން. |
|  |  | (ބ)  | ކްރެޑިޓް ދޫކުރުމާއި ފައިސާ ހޯދައިދިނުމާއި ޕްރީޕޭމަންޓާއި އަދި މިނޫނަސް ކުންފުނީގެ މަސައްކަތުގެ ދާއިރާގައި މަޤްބޫލު އަދި ޢާންމުކޮށް ގެންގުޅޭ ވިޔަފާރީގެ އުޞޫލުތަކާ ޚިލާފަށް މުޢާމަލާތުކުރުން.  |
|  |  | (ޅ) | ޢާންމުކޮށް ކުރާ ވިޔަފާރީގެ އާދައިގެ ކަންތައްތަކުގެ އިތުރުން ކުންފުނީގެ ފަރާތުން އެއްވެސް ގެރެންޓީއެއް، އިންޑެމްނިޓީއެއް ނުވަތަ ލޯނެއް ދޫކުރުމަށް އަދި ކުންފުނީގެ އެސެޓްތަކަށް ނިސްބަތްކޮށް ރަހުނުގެ ޗާޖެއް ނުވަތަ ސެކިއުރިޓީއެއް ހަމަޖެއްސުން.  |
|  |  | (ކ) | ކުންފުނީގެ އޮނިގަނޑަށް ބަދަލެއް ގެނައުމަށް ނުވަތަ އެހެން ކުންފުންޏަކާއި އެއްކޮށްލުމަށް ނުވަތަ ކުންފުނި އުވާލުމަށް ފިޔަވަޅު އެޅުއްވުމަށް ދިވެހި ސަރުކާރަށް ހުށަހެޅުމާއި މި ހިންގާ ޤަވާޢިދުގައިވާ ގޮތުގެ މަތިން ކުންފުނި އުވާލެވޭފަދަ އެއްވެސްކަމެއް ކުރުން ނުވަތަ ހުއްދަ ކުރުން ނުވަތަ އެފަދަ ކަމެއް ވިޔަ ނުދިނުން.  |
|  |  | (އ)  | ގޯތި ގެދޮރާއި ޢިމާރާތް ފަދަ ނުއުފުލޭ މުދާ ގަނެގެން ނުވަތަ ކުއްޔަށް ނުވަތަ ލައިސެންސެއްގެ ދަށުން ނުވަތަ އެނޫންގޮތަކުންވެސް ހޯދުން.  |
|  |  | (ވ)  | ކުންފުނީގެ މުދަލުގެ ތެރެއިން ނުއުފުލޭ މުދާފަދަ ކުންފުނީގެ އެއްވެސް މިލްކިއްޔާތެއް ވިއްކުން ނުވަތަ ނަގުލުކުރުން ނުވަތަ މިލްކުވެރިކަން ބަދަލުކުރުން ނުވަތަ ރަހުނުގެ ގޮތުގައި ބެހެއްޓުން ނުވަތަ މޯގޭޖްކުރުން ނުވަތަ ލައިސަންސްއަށް ދޫކުރުން ނުވަތަ އެހެން އެއްޗަކާއި ބަދަލުކުރުން ނުވަތަ އެހެންވެސް ތަސައްވުރު ކުރުން.  |
|  |  | (މ)  | ކުންފުނީގެ ޕަވަރ އޮފް އެޓަރނީއެއް އެއްވެސް ފަރާތަކަށް ދިނުން. |
| ޑިރެކްޓަރުންގެ ބޯޑުގެ ޖަލްސާގެ ޤާނޫނީ އަދަދު |  | ޑިރެކްޓަރުންގެ ޖަލްސާއެއްގައި އެފަދަ ޖަލްސާއެއްގެ ޤާނޫނީ އަދަދު ހަމަނުވާނަމަ، އަލުން ޖަލްސާއެއް ބޭއްވުމަށް ނަގާ ވޯޓެއް ފިޔަވައި، އެ ޖަލްސާއެއްގައި ވޯޓު ނެގުމަށް ހަމަޖެހިފައިވާ އިތުރު ކަމެއްގައި ވޯޓެއް ނުނެގޭނެއެވެ. |
|  |  | ޑިރެކްޓަރުންގެ ޖަލްސާއެއްގެ ޤާނޫނީ އަދަދަކީ، 3 (ތިނެއް) ޑިރެކްޓަރުންނެވެ. ވީޑިއޯ ކޮންފަރެންސިންގ، ނުވަތަ އޯޑިއޯ ވިޝުއަލް ވަޞީލަތްތައް މެދުވެރިކޮށް ޑިރެކްޓަރުންގެ ބޯޑުގެ ޖަލްސާގައި ބައިވެރިވާ މެމްބަރުން، ޑިރެކްޓަރުންގެ ބޯޑުގެ ޖަލްސާގެ ކޯރަމް ގުނުމުގައި ހިމެނޭނެއެވެ.  |
| ރިޔާސަތު ބެލެހެއްޓުން |  | ޑިރެކްޓަރުންގެ ބޯޑުގެ ޖަލްސާތަކުގެ ރިޔާސަތު ބެލެހެއްޓުމަށް ޗެއަރމަން ޙާޟިރުނުވާ ޙާލަތުތަކުގައި، ޑިރެކްޓަރުންގެ ތެރެއިން މީހަކު ޑިރެކްޓަރުންނަށް ކަނޑައެޅިދާނެއެވެ. |
| މަޞްލަޙަތު ފުށުއެރުން |  | ޑިރެކްޓަރުންގެ ޖަލްސާއެއް ނުވަތަ އެއިން ބައެއްގައި ކުންފުނީގެ ޑިރެކްޓަރުންގެ ތެރޭގައި ކުންފުނިން ވިޔަފާރި މުޢާމަލާތް ހިންގާ އެހެން ކުންފުންޏެއްގެ މަޞްލަޙަތު އެކުލެވޭ ޑިރެކްޓަރެއް ހުރިނަމަ، އެ މުޢާމަލާތަކާ ގުޅިގެން ވާހަކަ ދެކެވޭ ބޯޑުގެ ޖަލްސާގައި ޑިރެކްޓަރުންގެ ޤާނޫނީ އަދަދު ހަމަވޭތޯ ބެލުމަށް އެ ޑިރެކްޓަރަކު ނުގުނޭނެއެވެ. އަދި އެ މުޢާމަލާތާ ބެހޭގޮތުން ވާހަކަ ދައްކާ، އަދި ވޯޓު ނެގުމުގައި އެ ޑިރެކްޓަރަށް ބައިވެރިއެއް ނުވެވޭނެއެވެ. |
| ބަޖެޓް |  | ކޮންމެ މާލީ އަހަރަކުވެސް، ކުރިއަށް އޮތް ތިން އަހަރު ދުވަހުގެ އާމްދަނީއާއި، ޚަރަދާއި، ކެޕިޓަލް ޚަރަދުގެ އަހަރީ އަންދާޒާއެއް، މެނޭޖިންގ ޑިރެކްޓަރު، ބޯޑަށް ހުށަހަޅައި ފާސްކުރަންވާނެއެވެ.  |
| ބިޒްނަސް ޕްލޭން |  | ކޮންމެ މާލީ އަހަރަކު ކުރިޔަށް އޮތް ތިން އަހަރު ކުންފުނިން ހިންގާނެ ވިޔަފާރީގެ ތަފްޞީލާއި، މާރކެޓިންގ ޕްލޭންއާއި، ހިންގުމުގެ ޕްލޭންއަކާއި މާލީ ޕްލޭންތައް ހިމެނޭ ގޮތަށް، ބިޒްނަސް ޕްލޭންއެއް މެނޭޖިންގ ޑިރެކްޓަރުގެ ފަރާތުން، ޑިރެކްޓަރުންގެ ބޯޑަށް ހުށަހަޅައި، ފާސްކުރަންވާނެއެވެ. އަދި ފާސްކުރާ ޕްލޭން، އާންމުކޮށް ޝާއިޢުކުރަންވާނެއެވެ. |
| ހިސާބު |  | ކުންފުނީގެ މާލީ އަހަރަކީ، ކޮންމެ މީލާދީ އަހަރެއްގެ ޖަނަވަރީ މަހުގެ 1 ވަނަ ދުވަހުން ފެށިގެން، 31 ޑިސެންބަރުގެ ނިޔަލަށެވެ.  |
|  |  | ތިރީގައި ބަޔާންކުރާ ކަންތައްތަކުގެ ފުރިހަމަ ހިސާބު، އޯޑިޓް އޮފީހުން ކަނޑައަޅާގޮތެއްގެ މަތިން ލިޔެ، ކުންފުނީގެ އޮފީހުގައި ނުވަތަ ޑިރެކްޓަރުންގެ ބޯޑަށް ފެންނަ އެހެން ތަނެއްގައި ބެލެހެއްޓޭނެ އިންތިޒާމް ޑިރެކްޓަރުންގެ ބޯޑުން ހަމަޖައްސަންވާނެއެވެ.  |
| ކުއަރޓާލީ ހިސާބުތައް |  | ކުންފުނީގެ ކުއަރޓާލީ، އޮޑިޓްކޮށްފައިނުވާ ހިސާބުތައް ތައްޔާރުކުރުމަށްފަހު، ޑިރެކްޓަރުންގެ ބޯޑަށް، ކޮންމެ ތިންމަހުން އެއްމަހު ހުށަހަޅައި، ކުންފުނީގެ މާލީ ޙާލަތު ޑިރެކްޓަރުންގެ މަޢުލޫމާތާއި މަޝްވަރާއަށް ހުށަހަޅައި، ކަމާބެހޭ ޔައުމިއްޔާތައް ރެކޯޑު ކުރަންވާނެއެވެ. އަދި، މިމަޢުލޫމާތު، ކުންފުނީގެ ވެބްސައިޓުގައި ޢާންމުކުރަންވާނެއެވެ. |
| އޮޑިޓް |  | ކުންފުނީގެ އޮޑިޓަރުގެ ގޮތުގައި އެކަމަށް އެކަށޭނެ ފަރާތެއް ބޯޑުން ޢައްޔަން ކުރަންވާނެއެވެ.  |
|  |  | މަދުވެގެން އަހަރަކު 1 (އެކެއް) ފަހަރު، ކުންފުނީގެ ހިސާބުތައް ބެލެންސްކޮށް، އަދި އެއީ ކުންފުނީގެ ޙަޤީޤީ މަލީ ޙާލަތު ދައްކުވައިދޭ ހިސާބުތަކެއް ކަމުގައި ކުންފުނީގެ އޮޑިޓަރުން ޔަޤީންކޮށްދޭން ޖެހޭނެއެވެ. އަދި، އޮޑިޓްކޮށްފައިވާ ހިސާބުތައް، ޑިރެކްޓަރުންގެ ބޯޑަށް ހުށަހަޅައި، ފާސްކުރަންވާނެއެވެ. |
| ހިއްސާގެ ފައިދާ |  | ކުންފުނީގެ ފައިދާއިން މެނުވީ ހިއްސާދާރުންނަށް އެއްވެސް ފައިދާއެއް ނުބެހޭނެއެވެ. މިގޮތަށް ފައިދާ ބެހޭނީ ޑިރެކްޓަރުންގެ ބޯޑުން ފާސްކޮށްގެންނެވެ.  |
|  |  | ކުންފުނީގެ އަންނަނިވި ރިކޯޑުތައް ބެލެހެއްޓުމުގެ އިންތިޒާމު ޑިރެކްޓަރުންގެ ބޯޑުން ހަމަޖައްސަންވާނެއެވެ. |
|  |  | (ހ) | ކުންފުނިން ޢަމަލުކުރަމުންދާ ޤާނޫނުތަކާއި ޤަވާޢިދުތަކުގެ ދަށުން، ކުންފުނީގެ ޙިއްޞާދާރުންނާއި، ޑިރެކްޓަރުންނާއި، މެނޭޖަރުންނާއި ކުންފުނީގެ ސެކްރެޓަރީންނާއި، އޮޑިޓަރުންގެ ރަޖިސްޓްރީތައް؛ |
|  |  | (ށ) | ޑިރެކްޓަރުންނާއި، ޙިއްޞާދާރުންނާއި، ޑިރެކްޓަރުންގެ ކޮމެޓީތަކުން ނިންމާ އެންމެހާ ޤަރާރުތައް؛  |
|  |  | (ނ) | ކުންފުނީގެ މާލީ ޙާލަތު ދައްކައި ދިނުމުގެގޮތުން ކުންފުނީގެ ޑިރެކްޓަރުންގެ ޤަރާރެއްގެ ދަށުން، ބަލަހައްޓަންޖެހޭނެ ކަމަށް، ނުވަތަ ބަލަހައްޓަން އެދެވިގެންވާކަމަށް ކަނޑައަޅާ، އެހެން ހިސާބުތަކާއި ރިކޯޑުތައް. |
| އަހަރަކު އެއްފަހަރު ހުށަހަޅަންޖެހޭ ލިޔެކިޔުންތައް |  | އަހަރީ ޢާންމު ޖަލްސާ ބާއްވާތާ 15 (ފަނަރަ) ދުވަހުގެ ތެރޭގައި، ތިރީގައި މިވާ ލިޔުންތައް ކުންފުނިން ކުންފުނީގެ ހިއްސާދާރުންނަށް ހުށަހަޅަންވާނެއެވެ.  |
|  |  | (ހ) | ކުންފުނީގެ އަހަރީ ހިސާބު |
|  |  | (ށ) | ޑިރެކްޓަރުންގެ ރިޕޯޓް  |
|  |  | (ނ) | ޖަލްސާގެ ޔައުމިއްޔާ |
| ރެޖިސްޓްރާރ އޮފް ކޮމްޕެނީޒްއަށް ހުށަހަޅަންޖެހޭ ލިޔުންތައް ހުށަހެޅުން |  | ކުންފުންޏާބެހޭ ޤާނޫނުގެ ދަށުން ރެޖިސްޓްރާރ އޮފް ކޮމްޕެނީޒްއަށް ހުށަހަޅަންޖެހޭ ލިޔެކިޔުންތައް ޤަވާއިދުން ހުށަހެޅުމުގެ ޒިންމާ އުފުލާނެ ފަރާތެއް ނުވަތަ ފަރާތްތަކެއް ޑިރެކްޓަރުންގެ ބޯޑުން ކަނޑައަޅަންވާނެއެވެ.  |
| ނޯޓިސް ދިނުން |  | ތިރީގައިމިވާ ގޮތަށް ޢަމަލު ކުރެވިފައިވާނަމަ ކުންފުނިންދޭ ނޯޓިސް އާއި ކުންފުންޏަށްދޭ ނޯޓިސް ދެވުނީކަމަށް ބެލެވޭނެއެވެ. |
|  |  | (ހ) | ކުންފުންޏަށްދޭ ނޯޓިސްއެއް ދެވުނީކަމަށް ބެލެވޭނީ ކުންފުނީގެ ރަޖިސްޓަރީ ކުރެވިފައިވާ އޮފީހަށް އެ ނޯޓިސް ޕޯސްޓުން ރައްދުކުރުމުން ނުވަތަ އެ ނޯޓިސް ކުންފުންޏަށް ލިބިއްޖެކަމަށް ކުންފުނީގެ ކަމާބެހޭ މުވައްޒަފަކު ލިޔެ ސޮއިކޮށް ދިނުމުންނެވެ.  |
|  |  | (ށ) | ކުންފުނީގެ މެމްބަރަކަށް ނުވަތަ މެމްބަރުން ތަކަކަށް ދޭ ނޯޓިސްއެއް ދެވުނީކަމަށް ބެލެވޭނީ އެ މެމްބަރަކަށް ނުވަތަ އެ މެމްބަރުންނަށް ޕޯސްޓުން ރައްދުކުރިކަމުގެ ރަސީދު ލިބުމުން ނުވަތަ އެ ނޯޓިސްއެއް އަތުން އަތަށް ޙަވާލުކޮށް އެ ނޯޓިސް ލިބުނުކަމުގެ ރަސީދެއް ހޯދުމުންނެވެ.  |
| ސިއްކަ |  | ކުންފުނީގެ ސިއްކަ ރައްކާތެރިކަމާއިއެކު، ބެލެހެއްޓުމަކީ ބޯޑުގެ ޒިންމާއެކެވެ.  |
|  |  | ރާއްޖެއިން ބޭރުގައި، ކުންފުނީގެ ސިއްކަ ބޭނުންކުރުމުގެ ހުއްދަ ބޯޑަށް ދެވިދާނެއެވެ.  |
| ކުންފުނި އުވާލުން |  | ކުންފުނި އުވާލެވޭނީ ކުންފުނި އުވާލުމަށްޓަކައި ކުންފުންޏާއިބެހޭ ޤާނޫނުގައި ބަޔާންކުރެވިފައިވާ ގޮތުގެ މަތިންނެވެ.  |
| އަސާސީ ޤަވާއިދާއި ހިންގާ ޤަވާޢިދު އިޞްލާޙު ކުރުން |  | މިހިންގާ ޤަވާޢިދަށް ނުވަތަ އަސާސީ ޤަވާޢިދަށް ބަދަލު ގެނެވޭނީ ޑިރެކްޓަރުންގެ ބޯޑުން ފާސްކުރުމަށްފަހު، މިނިސްޓަރ އޮފް ފިނޭންސްގެ ހުއްދަ ލިޔުމުން ހޯދުމަށް ފަހުގައެވެ.  |
| ހިންގާ ޤަވާޢިދު ރަޖިސްޓަރީކުރުން |  | މިހިންގާ ޤަވާޢިދަށް ޢަމަލުކުރަން ފަށާނީ، ކުންފުނި ރަޖިސްޓަރީކުރާ ދުވަހުން ފެށިގެންނެވެ.  |
| ޙިއްޞާދާރުން: |  |  | ކައުންސިލުގެ ނަން:ކައުންސިލުގެ ޤަރާރުން ބާރު ލިބިފައިވާ ފަރާތުގެ ނަން:މަޤާމު: ސޮއި:ކައުންސިލްގެ ސިއްކަ: |

ޑިރެކްޓަރުންނާއި ސެކްރެޓަރީންގެ މަޢުލޫމާތު:

|  |  |  |  |  |  |  |
| --- | --- | --- | --- | --- | --- | --- |
| ޑިރެކްޓަރ ކެޓަގަރީ (އެމް.ޑީ/ އިންޑިޕެންޑެންޓް ޑިރެކްޓަރ/ކައުންސިލް ޑިރެކްޓަރ/ސެކްރެޓަރީ) | މޯބައިލް ނަންބަރު | އީމެއިލް | މިހާރު އުޅޭ އެޑްރެސް | އައި.ޑީ ކާޑު ނަންބަރު | ނަން | # |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

ހެކިން:

|  |  |  |  |  |
| --- | --- | --- | --- | --- |
| ސޮއި | އައި.ޑީ ކާޑު ނަންބަރު | އެޑްރެސް | ނަން |  |
|  |  |  |  | 1 |
|  |  |  |  | 2 |